یاریگا
دوای ئەوەی دەرکەوت کە محەمەد سەلاح لە کاتی یارییەکەی مسر بەرانبەر سوازیلاند تووشی پێکان هاتووە، پزیشکی هەڵبژاردەی میسر باسی پێکانەکەی ئەستێرەی لیڤەرپولی کرد و نهێنییەکی درکاند.
لەم بارەیەوە (محەمەد ئەبو عولا)ی پزیشکی هەڵبژاردەی میسر ئاشکرای کرد کە سەلاح لە سەرەتای یارییەکە بە من و کاستی ڕاهێنەرانی ڕاگەیاند کە ژانێک لە ماسوولکەی ڕانی هەیە، بەڵام ڕاهێنەر و یاریدەدەرانی گوێیان پێ نەدا و سەلاح بەو بارودۆخە یارییەکەی بەسەر برد تا لە خولەکەکانی کۆتایی بە تەواوی تووشی پێکان هات و یاریگای جێهێشت، بەگوێرەی پزیشکەکە جگە لە سەلاح هەر یەکە لە عەمرۆ تاریق و محەمەد ئەلننیش لەم یارییە توشی سووکە پێکان هاتوون، دەربارەی محەمەد سەلاحیش پزیشکی هەڵبژاردەکە گوتی لە یاری داهاتووی میسر بەشداری ناکات و بۆ ئینگلتەڕا دەگەڕێتەوە تا لە یانەکەی چارەسەری پێویست وەربگرێت و لە پێکانەکەی چاک ببێتەوە.
ئاشکرایە کە میسر لە یاری بەرانبەر سوازیلاند توانی بە ئەنجامی 4-1 یارییەکە بباتەوە، لەم یارییەشدا سەلاح توانی گۆڵێکی جوان بە لێدانێکی گۆشە تۆمار بکات.